User talk:Rakibulhasan157

October 2021
Hello, I'm JackintheBox. I wanted to let you know that one or more of your recent contributions have been undone because they did not appear constructive. If you would like to experiment, please use your sandbox. If you have any questions, you can ask for assistance at the Teahouse. Thanks. J ACKINTHE  B  OX   • TALK 19:06, 15 October 2021 (UTC)

-ok, Thanks. 🖤 Rakibulhasan157 (talk) 19:11, 15 October 2021 (UTC)

বিমান নয়, সড়কপথে ওমান পাড়ি দেবেন সাকিব
আইপিএল ২০২১ এর ফাইনালে চেন্নাই সুপার কিংসের বিপক্ষে খেলছেন কলকাতা নাইট রাইডার্সের সাকিব আল হাসান। ম্যাচটি শেষে দলের সঙ্গে যোগ দিতে সড়কপথে ওমানের উদ্দেশে পাড়ি জমাবেন এ তারকা। বিষয়টি নিশ্চিত করেছেন জাতীয় দলের সাবেক অধিনায়ক ও নির্বাচক হাবিবুল বাশার সুমন।

সাংবাদিকদের কাছে সুমন জানান, ফ্লাইটে এনে ঝুঁকি নেওয়া হবে না, তাই সড়কপথেই সাকিব ওমানে আসবে। আইপিএলে বায়োবাবলে থাকার কারণে সাকিবের আলাদা কোয়ারেন্টাইন করতে হবে না বলেও নিশ্চিত করেন সুমন।

সুমন বলেন, রাতে ফাইনাল ম্যাচ খেলার পর অথবা সকালে সাকিব রওনা দিতে পারে। শনিবার নিশ্চিতভাবে দলের সঙ্গে থাকবে। তবে বিকালে দলের সঙ্গে অনুশীলন করবে কিনা সেটি নিশ্চিত নয়।

আগামী ১৭ অক্টোবর রোববার স্কটল্যান্ডের বিপক্ষে ম্যাচ দিয়ে বিশ্বকাপ অভিযান শুরু হবে বাংলাদেশের। স্কটল্যান্ড ছাড়াও বাছাইপর্বে বাংলাদেশের প্রতিপক্ষ পাপুয়া নিউগিনি ও ওমান। বাছাইপর্ব পেরুতে পারলে দল খেলবে মূল পর্বে। Rakibulhasan157 (talk) 19:13, 15 October 2021 (UTC)

ফেসবুকে শিশু সুরক্ষা নিয়ে জাকারবার্গকে কঠোর সতর্কবার্তা
ফেসবুকের সাবেক কর্মী ফ্রান্সেস হাউজেনের দেয়া বিস্ফোরক কিছু তথ্যের পর ক্রমেই বিশ্বাসযোগ্যতা হারাচ্ছে জনপ্রিয় এই সোশ্যাল মিডিয়া প্ল্যাটফর্ম। সেই সূত্র ধরে এবারে ফেসবুক প্রতিষ্ঠাতা মার্ক জাকারবার্গকে সতর্ক করেছে বৈশ্বিক শিশু সুরক্ষা কোম্পানির বিভিন্ন সহযোগী প্রতিষ্ঠান ও বিশেষজ্ঞদের একটি দল। বিশ্বাসযোগ্যতার দিক দিয়ে আবারও নিজেদের প্রমাণ করতে হবে, এমনটাই হুঁশিয়ারি দেয়া হয়েছে।

যুক্তরাজ্য ভিত্তিক সংবাদমাধ্যম দ্য গার্ডিয়ান বলছে, এরই মধ্যে ৫৯ জন বিশিষ্ট বিশেষজ্ঞের স্বাক্ষর সম্বলিত একটি চিঠি পাঠানো হয়েছে জাকারবার্গকে। সেখানে ফেসবুক ব্যবহারে কম বয়সীদের জন্য সম্ভাব্য ঝুঁকি এড়াতে প্রতিষ্ঠানের নেয়া পদক্ষেপ এবং অভ্যন্তরীণ মূল্যায়ন প্রকাশের জন্য চাপ প্রয়োগ করা হয়েছে।

ফেসবুকের বিরুদ্ধে এই পদক্ষেপ নেয়া প্রতিষ্ঠানগুলোর মধ্যে রয়েছে, যুক্তরাজ্যের ন্যাশনাল সোসাইটি ফর দ্য প্রিভেনশন অব ক্রুয়েলটি টু চিলড্রেন এবং দ্য চাইল্ড রেসকিউ কোয়ালিশন ইন দ্য ইউকে। Rakibulhasan157 (talk) 19:20, 15 October 2021 (UTC)

নৌ সেনাদের টিকা গ্রহণ বাধ্যতামূলক করলো যুক্তরাষ্ট্র
নৌবাহিনীর সদস্যদের টিকা গ্রহণ বাধ্যতামূলক করেছে যুক্তরাষ্ট্রের নৌ বাহিনী। দেশটির নৌ বাহিনী জানিয়েছে, ২৮ নভেম্বরের মধ্যে যেসব নৌ সেনা ভ্যাকসিন নেবে না তাদেরকে বহিষ্কার করা হবে।

বৃহস্পতিবার (১৪ অক্টোবর) এক বিবৃতিতে মার্কিন নৌবাহিনী মুখপাত্র জানান, ভ্যাকসিন গ্রহণ সকল সামরিক সদস্যের জন্য বাধ্যতামূলক। যারা ২৮ নভেম্বরের মধ্যে ভ্যাকসিন নেবে না, তাদের বহিষ্কারের পরিকল্পনা আছে নৌ বাহিনীর।

এর আগে পেন্টাগনের নির্দেশনা ছিল, আগস্টের মধ্যে সেনাবাহিনীর সকল সদস্যকে অবশ্যই ভ্যাকসিন নিতে হবে। যারা ভ্যাকসিন নিবে না তাদের বহিষ্কার করা হবে।

মার্কিন নৌ বাহিনীর তথ্য মতে, ৩ লাখ ৫০ হাজার সক্রিয় নৌ সেনার ৯৮ শতাংশ ভ্যাকসিন গ্রহণ প্রক্রিয়ায় রয়েছে অথবা সম্পন্ন করেছে। পেন্টাগন মুখপাত্র জন কারবি বলেন, ১৪ লাখ সক্রিয় সেনা সদস্যের ৯৬.৭ শতাংশ অন্তত এক ডোজ ভ্যাকসিন নিয়েছে এবং ৮৩.৭ শতাংশ দুই ডোজ ভ্যাকসিন নিয়েছে। Rakibulhasan157 (talk) 19:25, 15 October 2021 (UTC)

পার্লামেন্টে ছুরিকাহত ব্রিটিশ সাংসদ
পার্লামেন্টে সাংসদদের সাথে এক মিটিংয়ে এসে ছুরিকাহত হয়েছেন ব্রিটিশ সাংসদ স্যার ডেভিড আমেস(৬৯)। তিনি কনজারভেটিভ পার্টির একজন সাংসদ। খবর বিবিসি’র।

এসেক্স পুলিশ জানিয়েছে, আজ শুক্রবার (১৫ অক্টোবর) স্থানীয় সময় দুপুর বারোটা পাঁচ মিনিটে সাংসদ স্যার ডেভিড আমেসের ওপর হওয়া আক্রমণের রিপোর্ট পায়। ঘটনাস্থলে গিয়ে তারা আক্রমণে ব্যবহৃত ছুরি ও একজনকে গ্রেফতার করেছে।

নিজ দলের সাংসদের ওপর হওয়া হামলার প্রতিবাদে কনজার্ভেটিভ পার্টির সাবেক নেতা স্যার লেইন ডানকান স্মিথ বলেন, এমন দূর্দিনে আমরা ডেভিড ও তার পরিবারের পাশে আছি। এমন সহিংস আচরণ আমাদের দেশের রাজনৈতিক পরিবেশকে কলুষিত করবে। এসব সহ্য করা ঠিক হবে না। ডেভিডের দ্রুত সুস্থতা কামনা করি।

উল্লেখ্য, গত ৪ অক্টোবর লন্ডনে বঙ্গবন্ধু শেখ মুজিবুর রহমানের দৌ‌হিত্র ও ব্রিটিশ এম‌পি টিউ‌লিপ রে‌জোয়ানা সি‌দ্দি‌কের গাড়ি‌তেও প্রতি‌হিংসামূলক হামলার ঘটনা ঘ‌টে‌ছে। এসব ঘটনায় নিরাপত্তা নিয়ে উদ্বেগ প্রকাশ করেছেন ব্রিটিশ সাংসদরা। Rakibulhasan157 (talk) 19:26, 15 October 2021 (UTC)

আজ বিশ্ব খাদ্য দিবস
আজ শনিবার (১৬ অক্টোবর) বিশ্ব খাদ্য দিবস। কৃষি মন্ত্রণালয় ও জাতিসংঘের খাদ্য ও কৃষি সংস্থার (এফএও) যৌথ উদ্যোগে বিশ্বের অন্যান্য দেশের মতো বাংলাদেশেও পালিত হবে ‘বিশ্ব খাদ্য দিবস-২০২১’।

দিবসে এবারের প্রতিপাদ্য হলো- ‘আমাদের কর্মই আমাদের ভবিষ্যৎ- ভালো উৎপাদনে ভালো পুষ্টি, আর ভালো পরিবেশেই উন্নত জীবন’।

বিশ্বব্যাপী এ প্রতিপাদ্যকে সামনে নিয়ে পালন করা হচ্ছে বিশ্ব খাদ্য দিবস। এ উপলক্ষে দেশে আন্তর্জাতিক সেমিনার, কারিগরি সেশন, জনসচেতনতা বৃদ্ধি কার্যক্রমসহ কৃষি মন্ত্রণালয় নানা কর্মসূচি গ্রহণ করেছে।

দিবসের প্রথম ভাগে সকালে ঢাকার হোটেল ইন্টারকন্টিনেন্টালে প্রতিপাদ্যের উপর একটি আন্তর্জাতিক সেমিনারের আয়োজন করা হয়েছে। এ সেমিনারে প্রধানমন্ত্রী শেখ হাসিনা প্রধান অতিথি হিসেবে উপস্থিত থাকবেন।

জাতির পিতা বঙ্গবন্ধু শেখ মুজিবুর রহমানের জন্মশতবর্ষ স্মরণীয় করে রাখার জন্য কৃষি মন্ত্রণালয় বেশকিছু গুরুত্বপূর্ণ কার্যক্রম গ্রহণ করেছে। তার অংশ হিসেবে এ সেমিনারে প্রধানমন্ত্রী শেখ হাসিনা বাংলাদেশ কৃষি গবেষণা কাউন্সিল (বিএআরসি) প্রকাশিত বইয়ের মোড়ক উন্মোচন এবং বাংলাদেশ ধান গবেষণা ইনস্টিটিউট (ব্রি) উদ্ভাবিত ‘বঙ্গবন্ধু ধান ১০০ অবমুক্ত করবেন।

এছাড়া, প্রধানমন্ত্রী ‘বঙ্গবন্ধু ধান ১০০ দিয়ে নির্মিত জাতির পিতা বঙ্গবন্ধু শেখ মুজিবুর রহমানের প্রতিকৃতি উন্মোচন করবেন।

অন্যান্য কর্মসূচির মধ্যে আন্তর্জাতিক সেমিনারের পর বিকালে খাদ্য নিরাপত্তার চ্যালেঞ্জ মোকাবেলায় করণীয় নিয়ে একটি কারিগরি সেশন অনুষ্ঠিত হবে। এতে প্রধান অতিথি হিসেবে কৃষিমন্ত্রী উপস্থিত থাকবেন। সেখানে দেশে বিদেশের কৃষি ও খাদ্য বিষয়ে প্রথিতযশা বিশেষজ্ঞগণ অংশগ্রহণ করবেন।

এছাড়া দেশের বৃহত্তর জনগোষ্ঠীকে অবহিতকরণের জন্য মোবাইলে সচেতনতামূলক খুদেবার্তা পাঠানো, জাতীয় দৈনিকে বিশেষ ক্রোড়পত্র প্রকাশ, বিশ্ব খাদ্য দিবস ২০২১-এর প্রতিপাদ্য তাৎপর্য পোস্টার/বিলবোর্ড/ভিডিও/মেসেজ/ডকুমেন্টেশনে প্রচার করা হবে।

পাশাপাশি ‘কৃষিকথা’ ম্যাগাজিনের বিশেষ সংখ্যা প্রকাশ এবং জেলা ও উপজেলা পর্যায়ে যথাযথভাবে দিবসটি উদযাপনের ব্যবস্থা গ্রহণ করা হয়েছে।

দিবসটি উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা পৃথক বাণী দিয়েছেন। Rakibulhasan157 (talk) 01:42, 16 October 2021 (UTC)

বিশ্ব ছাত্র দিবসে শিক্ষার্থীদের প্রত্যাশা
প্রয়াত বিজ্ঞানী ও ভারতের প্রাক্তন রাষ্ট্রপতি এ পি জে আবদুল কালামকে শ্রদ্ধা জানাতেই তার জন্মদিন ১৫ অক্টোবরকে ২০১০ সালে জাতিসংঘ বিশ্ব ছাত্র দিবস হিসেবে ঘোষণা করে। বিশ্ব ছাত্র দিবসে গোপালগঞ্জের বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ে (বশেমুরপ্রবি) মাদকমুক্ত ছাত্র সমাজ, শিক্ষার সুষ্ঠু পরিবেশ, গবেষণা, আবাসন সংকট দূরীকরণে প্রত্যাশা গুলো জানিয়েছে শিক্ষার্থীরা।

ভেটেরিনারি মেডিসিন বিভাগের শিক্ষার্থী মোঃ জহির রায়হান লিমন বলেন, অন্তর্নিহিত মেধাকে পরিপূর্ণ বিকাশ সাধনের জন্য অনুশীলন অব্যাহত রাখতে শিক্ষার বিকল্প নেই। যেখানে মেধায় শান দিয়ে একটা জাতির মেরুদণ্ড সোজা করার অনুশীলন করা হয় সেখানে শিক্ষার সুষ্ঠু পরিবেশ নিশ্চিতকরণ বাঞ্ছনীয়। শিক্ষার সুষ্ঠু পরিবেশ নিশ্চিত করতে শুধু চার দেয়ালে আবদ্ধ করে শ্রেণীকক্ষে পাঠদানে শিক্ষার প্রসার ঘটানো সম্ভব নয়। শিক্ষার্থীদের আর্থিক ও মানসিক অবস্থার সুরাহা এবং শিক্ষার পরিবেশ নিশ্চিতকরণে একটা দেশ ব্যর্থ হলে শিক্ষা সূচকে দিনদিন তলানিতে এসে পড়বে। বর্তমানে শিক্ষাপ্রতিষ্ঠানগুলোর বেহাল দশার বড় কারণের একাংশে আছে অসুস্থ রাজনীতিচর্চা, আরেকাংশে আছে নীতিহীন শিক্ষকসমাজ এবং রাষ্ট্রের আইনের সুষ্ঠু প্রয়োগের অভাব। শিক্ষার সুষ্ঠু পরিবেশ নিশ্চিত করতে এই বিষয়গুলোর উপর যতদিন উদাসীনতা থাকবে ততদিনে একটা জাতি মেরুদণ্ড সোজা করে বিশ্বের কাছে মাথা তুলে দাঁড়াবার স্থানটুকুও পাবেনা। শিক্ষা যদি হয় অগ্নি তবে তার ইন্ধন হলো সুষ্ঠু পরিবেশ। তাই শিক্ষার সুষ্ঠু পরিবেশ নিশ্চিতকরণে সবাইকে এগিয়ে আসা বাঞ্ছনীয়। বশেমুরপ্রবি'র রসায়ন বিভাগের শিক্ষার্থী মোঃ সেলিম রেজা বলেন, 'শিক্ষা যেখানে আলোকিত সমাজ গড়ার কারিগর, মাদক সেখানে সমাজ ভাঙার হাতিয়ার'। আধুনিক সমাজের মানুষদের সমস্যা বহুমাত্রিক। তন্মধ্যে যুবক-তরুণদের মাদকাসক্তির বিষয়টি নতুন বাস্তবতা হিসেবে হাজির হয়েছে পুরো বিশ্বে। পুঁজিবাদী অর্থব্যবস্থায় এই সমস্যা বিশ্বব্যাপী ছড়িয়ে পড়েছে মহামারি আকারে। বাংলাদেশও এর থেকে বিচ্ছিন্ন নয়। তরুণ যুবকদের মধ্যে সবচেয়ে বেশি শিকার হচ্ছে ছাত্র সমাজ। ছাত্র সমাজের একটা বড় অংশের কাছে ধূমপান, মদ্যপান ফ্যাশনে পরিণত হয়েছে। এসব ছাড়া যেন পার্টি-আড্ডা জমেই না। অনেকেই আবার এটাকে স্রেফ বিলাসিতা হিসেবেই নেয়। কিন্তু এই বিলাসিতা যে একসময় তাদের আসক্তিতে পরিণত হয়, সেটা খুব কম সময়ই তারা উপলব্ধি করতে পারে। একটি পরিবারের একটি সন্তানকে যখন উজ্জ্বল ভবিষ্যৎ গড়ার জন্য বাবা মা স্কুল, কলেজ বা বিশ্ববিদ্যালয়ে অধ্যয়ন করতে পাঠায় তখন তারা এটা চিন্তা করে তাদের সন্তান পড়াশোনা করে মানুষের মতো মানুষ হয়ে ঘরে ফিরবে। কিন্তু তাদের আদরের সন্তান যখন স্কুল, কলেজ বা বিশ্ববিদ্যালয়ে গিয়ে মাদকের জঘন্য চক্রে পড়ে সোনালী ভবিষ্যৎ সামনে ফেলে এক ভয়ানক অন্ধকার জগতে প্রবেশ করে নিজেকে ধ্বংসের মুখে ফেলার সাথে একটি পরিবারকেও ক্ষতিগ্রস্ত করে তখন একটি সোনালী স্বপ্নের সাথে সাথে একটি পরিবার ও ভেঙে যায়।

একটি পরিবার থেকে একটি সমাজ, একটি সমাজ থেকে একটি দেশ এভাবে ধীরে ধীরে মাদকের করাল থাবায় আক্রান্ত আজ ছাত্র সমাজ। নিজেদের শিক্ষা, নৈতিকতার বিসর্জন দিয়ে ছাত্র সমাজের একটি বড় অংশ মাদকাসক্ত হয়ে বিভিন্ন রকম অপকর্মের সাথে জড়িয়ে পড়ছে। এর ফলশ্রুতিতে ক্ষতিগ্রস্ত হচ্ছে পরিবার, সমাজ, দেশ এবং ভবিষ্যৎ প্রজন্ম। ছাত্র সমাজকে আমাদের বোঝাতে হবে মাদকাসক্তির কুফল সম্পর্কে। সভা, সেমিনার, বিভিন্ন রকম প্রচার প্রচারণা করে অভিভাবকদের ও সচেতন করতে হব। সর্বোপরি, ধর্মীয় শিক্ষার পাশাপাশি নৈতিকতার শিক্ষা দিতে হবে। "মাদক ছেড়ে কলম ধরি, উজ্জ্বল ভবিষ্যৎ গড়ে তুলি দেশ ও দশের উন্নয়ন করি" এই সাধনায় এগিয়ে যাক, জাতির ভবিষ্যৎ তথা ছাত্র সমাজ। ছাত্র সমাজ জাতির জন্য লজ্জাজনক না হয়ে গর্বের হোক এটাই কাম্য।

সমাজবিজ্ঞান তৃতীয় বর্ষের শিক্ষার্থী সিরাজুম মনিরা বলেন, মানব জীবনে মৌলিক অধিকারের একটি হচ্ছে আবাসন। যা কিনা খাবারের পরে অবস্থান করে। কিন্তু বর্তমানে আবাসন সংকট যেকোনো বিশ্ববিদ্যালয় বা কলেজে চিরাচরিত একটি বড় সমস্যা। যেটা দিন দিন কমার পরিবর্তে বেড়েই চলেছে। এর জন্য অনেক গুলো প্রভাবক আছে। তার মধ্যে অন্যতম কারণ শিক্ষা খাতে সরকারের কম বাজেট। বিশ্ববিদ্যালয় হল প্রশাসনের হল পরিচালনায় অদক্ষতা। নীতি নির্ধারকদের মাঝে অসামজস্যতা। এছাড়াও এর কারণ হিসেবে তথাকথিত আদু ভাই নামক ভাইদেরকেও উল্লেখ করা যেতেই পারে। দেশের প্রতিটি বিশ্ববিদ্যালয় যে হারে ভর্তি নেই সেই হারে হল ব্যবস্থা না থাকা টাও অনেক গুরুত্বপূর্ণ। উদাহরণ স্বরুপ, রাজশাহী বিশ্ববিদ্যালয়ে ৩৮ হাজার ২৯১ জন শিক্ষার্থীদের জন্য রয়েছে মাত্র ১৭টি হল। যার মধ্যে ছেলেদের জন্য ১১টি ও মেয়েদের জন্য ৬টি। যা এতোগুলো শিক্ষার্থীর জন্য যথেষ্ট না। চট্টগ্রাম বিশ্ববিদ্যালয়ে ২৭ হাজার ৮৩৯ জন শিক্ষার্থীর জন্য রয়েছে ১২টি হল। যার মধ্যে ৮টি ছেলেদের ও ৪টি মেয়েদের জন্য। মাওলানা ভাসানী বিজ্ঞান ও প্রযুক্তি বিশ্ববিদ্যালয় বাংলাদেশের ১২তম পাবলিক বিশ্ববিদ্যালয় হওয়া সত্ত্বেও এই পর্যন্ত ছেলেদের ৪টি ও মেয়েদের ৩টি হল রয়েছে। ঢাকা বিশ্ববিদ্যালয় কে প্রাচ্যের অক্সফোর্ড বলা হয়। সেখানেও ছেলেদের ১৪টি ও মেয়েদের ৫টি হল রয়েছে। যা শিক্ষার্থী অনুপাতে খুবই কম। বঙ্গবন্ধুর নামাঙ্কিত বিশ্ববিদ্যালয়, বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ে প্রায় ১৪ হাজার শিক্ষার্থীদের জন্য রয়েছে ছেলেদের ৩টি ও মেয়েদের ২টি। যার ধারণ ক্ষমতা ৩ হাজার ৫০০ এর কাছাকাছি। তারমধ্যে একটি ছেলেদের ও একটি মেয়েদের হল নির্মাণাধীন রয়েছে। যার জন্য ৭৫ শতাংশ শিক্ষার্থীকে বাইরে মেস বা ফ্লাট বাসা ভাঁড়া করে থাকা লাগে এবং এর জন্য প্রতিনিয়ত শিক্ষার্থীদের বাড়িওয়ালাদের কাছ থেকে অনেক কথা শুনা লাগে। সেই সঙ্গে অনেকেই নির্যাতনের স্বীকার হয়েছে এবং হচ্ছে। আর এই সংকট থেকে শিক্ষার্থী যখন হলে একটি সিটের জন্য যায় তখন তার পরিস্থিতির কথা চিন্তা না করে দেখা হয় তার সিজিপিএ। সেখানে পরাস্ত হলে যায় কোনো পলিটিকাল ভাইয়ের কাছে। যার পিছনে ঘুরতে ঘুরতে কয়েকটা চটির হাল অবস্থা থাকে না। যদি কোনো ভাবে পেয়েও যায় তাহলে বিভিন্ন মিটিং মিছিলে প্রয়োজনে ক্লাস বাদ দিয়ে হলেও যাওয়া লাগে। তাই ছাত্র দিবসে একজন ছাত্র হয়ে সকলের জন্য আবাসন হোক নিরাপদ, এই প্রত্যাশা করি। ইতিহাস বিভাগের শিক্ষার্থী মাহমুদুল হাসান মৃদুল বলেন, সুপরিকল্পিত ও সুসংবদ্ধ পদ্ধতিতে ধারাবাহিকভাবে তথ্য সংগ্রহ করে সেই তথ্যকে সঠিকভাবে বিশ্লেষণ প্রক্রিয়ার মাধ্যমে শিক্ষা ক্ষেত্রের নির্দিষ্ট কোনো সমস্যার নির্ভরযোগ্য ও গ্রহণযোগ্য সমাধান অনুসন্ধানের সাথে সংশ্লিষ্ট সকল কর্মকাণ্ডকে গবেষণা বলা হয়। জ্ঞান-বিজ্ঞানের উন্নয়নের সঙ্গে সঙ্গে বিভিন্ন ক্ষেত্রের পাশাপাশি শিক্ষাক্ষেত্রেও নতুন জ্ঞান সৃষ্টির জন্য গবেষণা খুবই গুরুত্বপূর্ণ। গবেষণালব্ধ শিক্ষা ছাড়া শিক্ষার যথাযথ মান অক্ষুণ্ণ রাখা সম্ভব না। শিক্ষা গবেষণার মাধ্যমেই শিক্ষা ব্যবস্থার সঙ্গে সম্পর্কযুক্ত যেকোনো সমস্যার সমাধান খুঁজে পাওয়া এবং নতুন নতুন জ্ঞান ও জ্ঞানক্ষেত্র সৃষ্টির লক্ষ্যে শিক্ষা গবেষণার আবির্ভাব। শিক্ষা গবেষণায় শিক্ষার্থীদের শিক্ষার গুণগত মান কিভাবে বজায় রাখা যায়, কিভাবে কম ও অধিক মেধাসম্পন্ন শিক্ষার্থীদেরকে সমস্তরে নিয়ে আসা যায়, কিভাবে শিক্ষার্থীদের শিক্ষামূলক অর্জনে উন্নতি ঘটানো যায়, কিভাবে উচ্চশিক্ষার ক্ষেত্র বৃদ্ধি এবং সুযোগ সৃষ্টি করা যায় এসব বিষয়ে গবেষণার মাধ্যমে সমাধানের উদ্যোগ গ্রহণ করা। গবেষণার মাধ্যমে শিক্ষা কার্যক্রম, এর চর্চা ও পরিকল্পনাকে কিভাবে সময়ের সঙ্গে গতিশীল করা যায়, প্রযুক্তির ব্যবহার ও মূল্যায়ন পদ্ধতিকে কিভাবে গ্রহণযোগ্য করা যায়- এ বিষয়গুলো পর্যবেক্ষণ, পরিকল্পনা ও কৌশল নির্ধারণ করতে হবে। আমাদের নতুন প্রজন্ম যদি আধুনিক জ্ঞান-বিজ্ঞান ও প্রযুক্তি আয়ত্ত করে গবেষণালব্ধ শিক্ষার মাধ্যমে নিজেদের আত্মনির্ভরশীল করে গড়ে তুলতে পারে, তাহলেই দেশে দারিদ্র্য, নিরক্ষরতা, দুর্নীতি সকল সমস্যার অবসান ঘটবে এবং একটি উন্নত সমৃদ্ধ বাংলাদেশ তৈরি হবে। এরই লক্ষ্যে গবেষণালব্ধ শিক্ষাব্যবস্থা গড়ে তোলা আবশ্যক। Rakibulhasan157 (talk) 01:44, 16 October 2021 (UTC)

আইপিএলে মুস্তাফিজের যে রেকর্ড ভাঙতে পারেনি কেউই
ইন্ডিয়ান প্রিমিয়ার লিগ (আইপিএল) মানেই জমজমাট এক ক্রিকেটের আসর। যার দিকে পাখির চোখ থাকে বিশ্বের আনাচে-কানাচে ছড়িয়ে থাকা ক্রিকেট ভক্তদের। আইপিএলের এবারের আসরে ১৬ ইনিংসে চার ফিফটি ও এক সেঞ্চুরিতে আসরের সর্বোচ্চ ৬৩৫ রান সংগ্রহ করে অরেঞ্জ ক্যাপ জিতে নিয়েছেন চ্যাম্পিয়ন চেন্নাই সুপার কিংসের রুতুরাজ গাইকওয়াদ। পাশাপাশি এবারের আসরে সেরা উদীয়মান খেলোয়াড়ও নির্বাচিত হয়েছেন ২২ বছর বয়সী তরুণ এই ক্রিকেটার।

আইপিএলের নিয়ম অনুযায়ী, সেরা উদীয়মান খেলোয়াড়ের পুরস্কার জেতার জন্য মাঠের পারফরম্যান্সের পাশাপাশি কিছু শর্তও পূরণ করতে হয়। যেমন বয়স হতে হবে ২৫-র কম। এছাড়া আন্তর্জাতিক ক্যারিয়ারে ৫ টেস্ট কিংবা ২০ ওয়ানডের কম খেলতে হবে।

আইপিএলের ১৪ বছরের ইতিহাসে এখন পর্যন্ত একমাত্র বিদেশি খেলোয়াড় হিসেবে সেরা উদীয়মান ক্রিকেটারের পুরস্কার জিতেছেন বাংলাদেশের বোলিং ভরসা মুস্তাফিজুর রহমান। ২০১৬ সালে সানরাইজার্স হায়দরাবাদের হয়ে আইপিএল অভিষেকেই বাজিমাত করেছিলেন কাটার মাস্টার। বোলিংয়ে দ্যুতি ছড়িয়ে সেবার দলের হয়ে শিরোপা জয়েও অগ্রণী ভূমিকা পালন করেন মুস্তাফিজ। আর তাই প্রত্যাশিতভাবেই উদীয়মান খেলোয়াড়ের তকমা নিজের করে নেন ‘দ্য ফিজ’। মুস্তাফিজের এই রেকর্ডটি টিকে থাকলো আইপিএলের চর্তুদশ আসর শেষেও। কারণ এ পর্যন্ত এক মুস্তাফিজ ছাড়া আর কোনো বিদেশি খেলোয়াড়ই যে এ খেতাব পাননি।

এদিকে, ইন্ডিয়ান প্রিমিয়ার লিগটিতে সবচেয়ে কম বয়সে অরেঞ্জ ক্যাপ জেতার নজির গড়েনন চেন্নাই সুপার কিংসের ওপেনার রুতুরাজ।  এবারের আইপিএলে শুরু থেকেই দারুণ ছন্দে ছিলেন রুতুরাজ। প্রতি ম্যাচেই বিপক্ষ দলের বাড়তি নজর আদায়ে সক্ষম হয়েছিলেন। কলকাতা নাইট রাইডার্সের বিপক্ষে শুক্রবার (১৫ অক্টোবর) ফাইনালে ২৭ বলে করেছেন ৩২ রান।

চেন্নাইয়ের আরেক সতীর্থ ফাফ ডু প্লেসি প্রায় ছুঁয়ে ফেলেছিলেন ভারতীয় এই তরুণ ব্যাটসম্যানকে। সাবেক প্রোটিয়া অধিনায়ক করেছেন ১৬ ইনিংসে ৬৩৩ রান। মাত্র তিন রানের জন্য রুতুরাজকে টপকাতে পারলেন না তিনি।

তরুণ রুতুরাজের সামনে এবার সুযোগ ছিল আইপিএল ইতিহাসের আরেকটি নজির স্পর্শ করার। আইপিএলের গত ১৩ টি মৌশুমে রবিন উথাপ্পা ছিলেন একমাত্র ক্রিকেটার। যিনি যে বছর অরেঞ্জ ক্যাপ জিতেছিলেন সেই বছর তার দলও (কলকাতা নাইট রাইডার্স) আইপিএল খেতাব জিতেছিল। এ বছর চর্তুদশ আসরে চেন্নাই ট্রফি জেতায় রুতুরাজ এই নজিরও স্পর্শ করে ফেললেন।

উল্লেখ্য, সবচেয়ে বেশি উইকেট নিয়ে এবারের আসরে পার্পল ক্যাপ তথা বেগুনি টুপি জিতেছেন রয়্যাল চ্যালেঞ্জার্স ব্যাঙ্গালুরুর হার্শাল প্যাটেল। Rakibulhasan157 (talk) 01:48, 16 October 2021 (UTC)

১৬ অক্টোবর: ইতিহাসের এই দিনে
সময় গড়ায় তার নিজস্ব নিয়মে, সমৃদ্ধ হয় মানবসভ্যতা। বিভিন্ন ঘটনা-দুর্ঘটনা, মনীষী কিংবা সাধারণের জন্ম-মৃত্যুর মাধ্যমে ধীরে ধীরে তৈরি হয় ইতিহাস, উন্মোচিত হয় জগতের নতুন নতুন দিগন্ত। বছরের পর বছর পেছনে ফিরে তাকালে ঠিক আজকের এইদিনে এমন অনেক ঘটনা, অনেক আলোচিত -সমালোচিত ব্যক্তির জন্ম-মৃত্যু জানতে পারি আমরা। ইতিহাসের দিকে চোখ বুলিয়ে দেখে নেব ইতিহাসের এইদিনে বিশিষ্টজনদের জন্ম-মৃত্যু, দিনসহ ঘটে যাওয়া ঘটনা।

আজ ১৬ অক্টোবর ২০২১, শনিবার। একনজরে দেখে নিন ইতিহাসের এ দিনে ঘটে যাওয়া উল্লেখযোগ্য ঘটনা, বিশিষ্টজনের জন্ম-মৃত্যুদিনসহ গুরুত্বপূর্ণ আরও কিছু বিষয়।

ঘটনাবলি: ৬৯০ - উ জে টিয়ান চীনের প্রথম সম্রাজ্ঞী হন। উ জে টিয়ান হলেন চীনের ইতিহাসে একমাত্র সম্রাজ্ঞী। ১৭১০ - ব্রিটিশ সৈন্যরা পোর্ট রয়্যাল দখল করে। ১৭৫৬ - মনিহারীর যুদ্ধে নবাব সিরাজউদ্দৌলার কাছে শওকাত জং পরাজিত ও নিহত হন। ১৭৫৭ - অস্ট্রিয়ার সৈন্যরা বার্লিন দখল করে। ১৭৯৩ - ওয়াটারলু যুদ্ধে পরাজয়ের পর নেপোরিলয়ন বোনাপাটের হেরেনা দ্বীপে নিবার্সন করেন। ১৮১৫ - ওয়াটারলু যুদ্ধে পরাজয়ের পর নেপোলিয়ন বোনাপার্টকে সেন্ট হেলেনা দ্বীপে নির্বাসনে পাঠানো হয়। ১৮২৯ - আমেরিকার প্রথম আধুনিক ট্রিমোন্ট হোটেল উদ্বোধন করা হয়। ১৮৩৪ - আগুনে লন্ডন পার্লামেন্টের অনেক মূল্যবান দলিল পুড়ে যায়। ১৮৬৭ - আলাস্কা গ্রেগরিয়ান ক্যালেন্ডার গ্রহণ করে। ১৯০৫ - লর্ড কার্জন প্রথম বঙ্গভঙ্গ কার্যকর করলে পূর্ববঙ্গের জন্ম হয় এবং সারা বাংলায় এর বিরুদ্ধে প্রতিবাদ হয়। ১৯০৫ - স্বদেশী আন্দোলনের প্রাণকেন্দ্র কলকাতার ফেডারেশন হলের ভিত্তিপ্রস্তর স্থাপন করেন আনন্দমোহন বসু। ১৯১৫ - রাজকীয় ব্রিটেন বুলগেরিয়ার বিরুদ্ধে যুদ্ধ ঘোষণা করে। ১৯১৬- যুক্তরাষ্ট্রের নিউইয়র্কসিটিতে প্রথম জন্মনিয়ন্ত্রক ক্লিনিক উদ্বোধন। ১৯২৩ - ওয়াল্ট ডিজনি ও তাঁর ভাই ডিজনি মিলে দি ওয়াল্ট ডিজনি কম্পানি প্রতিষ্ঠা করেন। ১৯৩৪ - চীনে চিয়াং কাই শেকের বিরুদ্ধে এক লাখ সেনাসহ মাও সেতুংয়ের ৯ হাজার মাইল লং মার্চ। ১৯৪৩ - বাংলায় ঘূর্ণিঝড়ে ও জলোচ্ছ্বাসে ৪০ হাজার লোকের জীবনাবসান ঘটে। ১৯৪৫ - কুইবেক ও কানাডায় জাতিসংঘের খাদ্য ও কৃষি সংস্থা (FAO) প্রতিষ্ঠিত হয়। ১৯৪৯ - চীন ও মঙ্গোলিয়ার মধ্যে কূটনৈতিক সম্পর্ক প্রতিষ্ঠিত হয়। ১৯৬৪ - চীনে প্রথমবারের মতো পারমাণবিক বোমার বিস্ফোরণ হয়। ১৯৯৭- এক কোটি ৩৮ লাখ ডলার আত্মসাতের অভিযোগে সুইস তদন্তকারী কর্তৃক পাকিস্তানের সাবেক প্রধানমন্ত্রী বেনজির ভুট্টো ও তার পরিবার বর্গের ব্যাংক একাউন্ট জব্দ করে। ১৯৯৮ - লন্ডনে চিলির সাবেক স্বৈরশাসক অগুস্তো পিনোশ গ্রেপ্তার হন।

জন্ম: ১৪৩০ - স্কটল্যান্ডের রাজা দ্বিতীয় জেমস জন্মগ্রহণ করেন। ১৮৪০ -জাপান কুরডা কিয়টাকা, তিনি ছিলেন জাপানি রাজনীতিবিদ ও ২য় প্রধানমন্ত্রী। ১৮৫৪ - ব্রিটিশ নাট্যকার, ঔপন্যাসিক ও প্রাবন্ধিক অস্কার ওয়াইল্ড জন্মগ্রহন করেন। ১৮৬৩ -অস্টিন চেম্বারলেইন, তিনি ছিলেন নোবেল পুরস্কার বিজয়ী ইংরেজ রাজনীতিবিদ ও চ্যান্সেলর। ১৮৮৮ -ইউজিন ও’নিল, তিনি ছিলেন নোবেল পুরস্কার বিজয়ী আমেরিকান নাট্যকার। ১৯২৭ -গুন্টার গ্রাস, তিনি ছিলেন নোবেল পুরস্কার বিজয়ী পোলিশ জার্মান লেখক, কবি, নাট্যকার ও অঙ্কনশিল্পী। ১৯৪৮ -হেমা মালিনী, তিনি ভারতীয় অভিনেত্রী, পরিচালক, প্রযোজক ও রাজনীতিবিদ। ১৯৫৬ -রুদ্র মুহম্মদ শহীদুল্লাহ, তিনি বাংলাদেশি কবি ও গীতিকার। ১৯৬২ -ফ্লেয়া, তিনি অস্ট্রেলিয়ান বংশোদ্ভূত আমেরিকান খাদ প্লেয়ার, গীতিকার ও অভিনেতা। ১৯৭০ -মেহমেট সচহল, তিনি জার্মান ফুটবলার ও ম্যানেজার। ১৯৮৬ -ডারক বেররিগটের, তিনি ডাচ ফুটবল। ১৯৯০ -আমিনা সাট, তিনি জাপানি গায়ক। মৃত্যু:

১৩৫৫ - সিসিলির রাজা লুইস মৃত্যুবরণ করেন। ১৫৫৩ - লুকাস ক্রানাচ এল্ডার, তিনি ছিলেন জার্মান চিত্রকর ও খোদকার। ১৭৯১ - গ্রেগরি পটেমকিন, তিনি ছিলেন রাশিয়ান সাধারণ ও রাজনীতিবিদ। ১৯৫১ - লিয়াকত আলি খান, তিনি ছিলেন পাকিস্তানের সাবেক প্রধানমন্ত্রী ও প্রখ্যাত মুসলিম লীগ নেতা। ১৯৫৯ - জর্জ ক্যাটলেট মার্শাল, তিনি ছিলেন নোবেল পুরস্কার বিজয়ী মার্কিন যুক্তরাষ্ট্রের একজন সেনা নায়ক, সেনাপ্রধান, স্বরাষ্ট্রমন্ত্রী ও তৃতীয় প্রতিরক্ষামন্ত্রী। ১৯৮৭ - বিশিষ্ট সমাজসেবিকা ও কমিউনিস্ট নেত্রী মনোরমা বসু মাসিমা মৃত্যুবরণ করেন। ১৯৯৪ - সাহিত্যিক গজেন্দ্রকুমার মিত্র মৃত্যুবরণ করেন। ২০০৩ - আভনি আরবাস, তিনি ছিলেন তুর্কি চিত্রশিল্পী। ২০০৫ - উরসুলা হওেলস, তিনি ছিলেন ইংরেজ অভিনেত্রী। ২০১০ - বারবারা বিলিংসলির, তিনি ছিলেন আমেরিকান অভিনেত্রী। দিবস:

বিশ্ব খাদ্য দিবস ৷ বিশ্ব অ্যানেসথেসিয়া দিবস ৷ Rakibulhasan157 (talk) 01:51, 16 October 2021 (UTC)

‘মেসির হাতে ব্যালন ডি’অর দেখতে দেখতে অসুস্থ হয়ে পড়েছি’
ফুটবলারের জন্য সর্বোচ্চ সম্মানজনক পুরস্কার ব্যালন ডি’অর। চলতি বছর সেরা ফুটবলার হওয়ার দৌড়ে প্রত্যাশিতভাবেই শীর্ষে আছেন আর্জেন্টাইন মহাতারকা লিওনেল মেসি। তবে গুঞ্জন চলছে, অন্য কয়েকজন প্রতিদ্বন্দ্বীকে নিয়েও। এদিকে, মেসি এ পর্যন্ত ছয় বার ব্যালন ডি’অর জিতেছেন। আর এই বিষয়টি উল্লেখ করেই সাবেক ফরাসি ফুটবলার প্যাট্রিক এভরা বলেন, ‘মেসির হাতে ব্যালন ডি’অর দেখতে দেখতে অসুস্থ হয়ে পড়েছি। আর কত!’

প্যাট্রিক এভরা বলেন, ‘এ বছর মেসির চেয়েও বেশি যোগ্য চেলসির ইতালিয়ান মিডফিল্ডার জর্জিনহো এবং এন’গোলো কান্তে। তারাই যোগ্য দাবিদার।’

এছাড়া তিনি এমন প্রশ্নও তোলেন যে, আর্জেন্টিনার হয়ে কোপা আমেরিকা জেতা ছাড়া আর এমন কি করেছে মেসি? উল্লেখ্য, জাতীয় দলের হয়ে কোপা জয় ছাড়াও সাবেক ক্লাব বার্সেলোনার হয়ে কোপা দেল রেও জয়ের রেকর্ড আছে খুদে এই ফুটবল জাদুকরের।

চলতি ২০২১ মৌসুমে আর্জেন্টিনার হয়ে কোপা আমেরিকা এবং বার্সেলোনার কোপা দেল রে জয়। দারুণ সময় কেটেছে মেসির। তাই এখন থেকেই বলা হচ্ছে সপ্তম বারের মতো ফুটবলের ব্যক্তিগত সর্বোচ্চ এ পুরস্কার উঠছে মেসিরই হাতে।

অন্যদিকে, মেসির পর দ্বিতীয় দাবিদার ভাবা হচ্ছে বায়ার্ন মিউনিখের পোলিশ তারকা ফুটবলার রবার্ট লেওনডস্কিকে। চলতি বছরে সর্বোচ্চ ৪৫ বার প্রতিপক্ষের জালে বল পাঠিয়েছেন তিনি। এছাড়া বুন্দেসলিগা, ক্লাব ওয়ার্ল্ড কাপ এব ডিপিএল সুপারকাপ জয়ের রেকর্ডও রয়েছে। আর তাই বলাই যায়, মেসির সঙ্গে জোরালো টক্কর হবে এই পোলিশ এবং বায়ার্ন তারকার। এছাড়া আলোচনায় চেলসির ইতালিয়ান মিডফিল্ডার জর্জিনহো। জাতীয় দলের হয়ে ইউরো চ্যাম্পিয়নশিপ ও চেলসির হয়ে চ্যাম্পিয়ন্স লিগের শিরোপা জিতেছেন তিনি। অন্যদিকে, চেলসির এন’গোলো কান্তের ঝুলিতে আছে চ্যাম্পিয়ন্স লিগ ও উয়েফা সুপার কাপ জয়ের রেকর্ড।

অন্যদিকে, সর্বকালের সেরা স্ট্রাইকারদের একজন রোনালদো ফেনোমেনন। তিনি চান ক্রিস্টিয়ানো রোনালদো, লিওনেল মেসিদের পরিবর্তে এবার রিয়াল মাদ্রিদের ফরাসি ফরোয়ার্ড করিম বেনজেমাই জিতুক ব্যালন ডি'অর পুরস্কার।

এ মৌসুমে দারুণ ফর্মে রয়েছেন করিম বেনজেমা। লা লিগায় এখন পর্যন্ত ৮ ম্যাচে করেছেন ৯ গোল। চ্যাম্পিয়ন্স লিগেও তার পা থেকে একটি গোল এসেছে। দেশের হয়ে ২০২১ সালে ১১ ম্যাচে করিম পেয়েছেন ৬ গোলের দেখা। শুধু এবারই না, গত মৌসুমে দারুণ পারফরম করেছিলেন তিনি।

এমন পারফরম্যান্সের পর ব্যালন ডি'অর বাছাইয়ে করিমকে শীর্ষে না রেখে পারছেনই না রোনালদো। গণমাধ্যমকে বৃহস্পতিবার (১৪ অক্টোবর) রোনালদো বলেন, 'কোনো সন্দেহ ছাড়াই ব্যালন ডি'অরের ক্ষেত্রে এ বছর আমার সেরা পছন্দ করিম বেনজেমা।' Rakibulhasan157 (talk) 01:56, 16 October 2021 (UTC)

ব্রাজিলিয়ান রেফারির ওপর ক্ষেপেছেন মেসি
দক্ষিণ আমেরিকার কাতার বিশ্বকাপ বাছাইয়ে শুক্রবার (১৫ অক্টোবর) পেরুর বিপক্ষে ১-০ গোলের কষ্টার্জিত জয় পেয়েছে লিওনেল মেসির আর্জেন্টিনা। এ জয়ের পরও ম্যাচ রেফারির ওপর ক্ষুব্ধ প্রতিক্রিয়া ব্যক্ত করেছেন আর্জেন্টাইন সুপারস্টার। রিভারপ্লেট স্টেডিয়ামে পেরু বনাম আর্জেন্টিনার ম্যাচটি পরিচালনা করেছেন ব্রাজিলিয়ান রেফারি উইল্টন সাম্পাইও। মেসি বাহিনী এগিয়ে যাওয়ার পর ৬৪তম মিনিটে পেনাল্টি পায় পেরু। ডি বক্সের ভেতর আর্জেন্টাইন গোলরক্ষক এমিলিয়ানো মার্তিনেজের কাছে বাধা পেয়ে পড়ে যান পেরুর জেফারসন ফারফান। মেসি বলছেন, পেরু এই পেনাল্টি পাওয়ার যোগ্য না। এটা রেফারির পক্ষপাতিত্বমূলক আচরণের ফল।

ইনস্টাগ্রামে এক পোস্টে মেসি বলেন, 'রেফারি সব সময় আমাদের সঙ্গে এমন করে। এটা উদ্দেশ্যমূলক।'

অবশ্য সেই পেনাল্টি থেকে গোল করতে পারেনি পেরু। তা সত্ত্বেও মেসির প্রতিক্রিয়ায় ক্ষুব্ধ ভাব। রেফারির ওপর ক্ষেপলেও পূর্ণ তিন পয়েন্ট পাওয়ায় দারুণ খুশি পিএসজি সুপারস্টার। বলেছেন, প্রতিকূলতার বিপক্ষে খেলে ম্যাচ জয়ের কথাও। তার ভাষায়, 'কঠিন একটা ম্যাচ। অনেক বাতাস ছিল। পেরুও অনেক ভালো খেলেছে, অল্প বিস্তরই জায়গা দিচ্ছিল আমাদের। কিন্তু পূর্ণ তিন পয়েন্ট পাওয়া আমাদের জন্য অনেক গুরুত্বপূর্ণ।' পেরুর বিপক্ষে এই জয়ে কাতারের পথে আরও একধাপ এগিয়ে গেল আলবেসিলেস্তেরা। ১১ ম্যাচে এখন ২৫ পয়েন্ট মেসিদের নামের পাশে, টেবিলে তাদের অবস্থান দুইয়ে। পেরুর বিপক্ষে ম্যাচের শুরু থেকেই বেশ ফুরফুরে মেজাজেই খেলতে থাকেন লিওনেল স্ক্যালোনির শিষ্যরা। অবশ্য মিনিট পাঁচেকের মধ্যেই এমিলিয়ানো মার্টিনেজের বিশ্বস্ত হাত ত্রাতা হন আর্জেন্টিনার। ৯ মিনিটে ক্রিস্টিয়ান রোমেরোর গোল বাতিল হয় অফসাইডে। এরপর দারুণ জমে ওঠে ম্যাচটা। কিন্তু পরের ৩০ মিনিট হয়ে যায় কিছুটা পানসে। ৩৯ মিনিটে ওপেন বারে মারিয়ার এমন মিস অ্যালবিসেলেস্তেদের আক্ষেপে পোড়ায়। অবশেষে ৪৩ মিনিটে প্রশান্তি আসে লাউতারো মার্টিনেজের চোখ ধাঁধানো এক হেডে। যে বলের যোগানদাতা নাহুয়েল মলিনা। ফলে প্রথমার্ধের খেলা শেষে স্ক্যালোনির শিষ্যরা ১-০ গোলের ব্যাবধানে এগিয়ে বিরতিতে যায়। শেষ পর্যন্ত আর্জেন্টিনা জিতেছে ১-০ গোলে। Rakibulhasan157 (talk) 01:58, 16 October 2021 (UTC)

'কোহলি ব্যর্থ অধিনায়ক নন'
ইন্ডিয়ান প্রিমিয়ার লিগে কলকাতা নাইট রাইডার্সের বিপক্ষে ৪ উইকেটে হেরে টুর্নামেন্ট থেকে বাদ পড়েছে বিরাট কোহলির রয়্যাল চ্যালেঞ্জার্স বেঙ্গালুরু। আগেই নেতৃত্বের দায়িত্ব থেকে সরে যাওয়ার ঘোষণা দেওয়া বিরাট কোহলিকে ব্যর্থ বলতে নারাজ ভারতের সাবেক ক্রিকেটার ও বর্তমান ধারাভাষ্যকার সুনীল গাভাস্কার। রয়্যাল চ্যালেঞ্জার্স বেঙ্গালুরুর অধিনায়ক হিসেবে ইন্ডিয়ান প্রিমিয়ার লিগের (আইপিএল) শিরোপা জেতা হলো না বিরাট কোহলির। প্রতিযোগিতাটির সংযুক্ত আরব আমিরাত পর্ব শুরু হওয়ার আগেই এই মৌসুম পর অধিনায়কের দায়িত্ব থেকে সরে যাওয়ার ঘোষণা দিয়ে রেখেছেন তিনি। এমন অবস্থায়ও ১১ অক্টোবর এলিমিনেটর ম্যাচে তার দল ৪ উইকেটে হার বরণ করেছে কলকাতা নাইট রাইডার্সের বিপক্ষে।

আইপিএলে বেঙ্গালুরুর নেতৃত্বভার নিয়ে স্টার স্পোর্টসকে সুনীল বলনে, 'সে বেঙ্গালুরুকে এমন মর্যাদা দিয়েছে যা অন্য কোনো ক্রিকেটার কোনো ফ্র্যাঞ্জাইসিকে দিতে পারেনি। সবাই উচ্চ পর্যায়ে থেকে বিদায় নিতে চায়, কিন্তু কখনও কখনও শত চেষ্টার পরও তা হয় না। স্যার ডোনাল্ড ব্রাডম্যানকে দেখুন, শেষ ম্যাচে তার মাত্র চার রান দরকার ছিল। তাহলেই গড় হতো ১০০। কিন্তু সে শূন্য রানে আউট হয়ে গেল। তাই আমি কোহলিকে ব্যর্থ অধিনায়ক বলতে পারছি না।'

বেঙ্গালুরুর অধিনায়কত্ব ছাড়ার আগে কোহলি সরে দাঁড়ানোর কথা জানান ভারত টি-টোয়েন্টি দলের নেতৃত্বভার থেকেও। এ মৌসুমের পর থেকে আর বেঙ্গালুরুর অধিনায়ক হিসেবে দেখা যাবে না তাকে। ১৯ সেপ্টেম্বর বেঙ্গালুরুর অফিসিয়াল ফেসবুক পেজে বিরাটের অধিনায়কত্ব ছাড়ার এই ঘোষণা দেওয়া হয়। বিবৃতিতে কোহলি বলেন, 'এটা আমার বেঙ্গালুরুর অধিনায়ক হিসেবে শেষ আইপিএল হতে যাচ্ছে। এরপর আমি যতদিন এই দলের হয়ে খেলব সেটা একজন খেলোয়াড় হিসেবে। অধিনায়ক হিসেবে না। এই ক্লাবের প্রত্যেক ভক্তকে আমাকে সমর্থন করার জন্য ধন্যবাদ জানাই। এটা একটা পদক্ষেপ মাত্র, পুরোপুরি থেমে যাওয়া না।' ১৬ সেপ্টেম্বর তিনি ছারেন ভারত টি-টোয়েন্টি দলের অধিনায়কত্ব। এক টুইটে কোহলি বলেন, 'আমার চাপের কথা ভেবে দেখলাম, তিন ফরম্যাটে খেলা আবার অধিনায়কত্ব, গত ৪-৫ বছর ধরে আমার জন্য একটু বেশি খাটুনি যাচ্ছে। সব সময়ই আমি দলকে সেরাটা দিয়ে এসেছি, দেওয়ার চেষ্টা করেছি। এখন মনে হচ্ছে আমার একটু বিরতি দরকার। তাই বিশ্বকাপের পর থেকে টি-টোয়েন্টিতে আমি আর ভারতকে নেতৃত্ব দেব না। ব্যাটসম্যান হিসেবে দলের সঙ্গে থাকব।'

ভারত অধিনায়ক যোগ করেন, 'হ্যাঁ, আমি অনেক চিন্তা-ভাবনা করার পর এই সিদ্ধান্ত নিয়েছি, অনেকের সঙ্গে আলাপ করার পর। রবি ভাইয়ের সঙ্গে কথা বলেছি, রোহিতের সঙ্গে আলাপ হয়েছে। আমার সিদ্ধান্ত চূড়ান্ত, আমি টি-টোয়েন্টিতে আর অধিনায়কত্ব করব না।' Rakibulhasan157 (talk) 02:00, 16 October 2021 (UTC)

মেসি-নেইমারদের ছাড়াই জয় পেল পিএসজি
আন্তর্জাতিক বিরতি শেষে ফেরার ম্যাচে জয় পেয়েছে পিএসজি। শুক্রবার (১৫ অক্টোবর) দিবাগত রাতে অ্যাঞ্জার্সকে ২-১ ব্যবধানে হারিয়েছে প্যারিস জায়ান্টরা। ফুলগিনির গোলে পিছিয়ে পড়ার পর দানিলো পেরেইরার লক্ষ্যভেদে সমতায় ফেরে প্যারিসের দলটি। ম্যাচের শেষদিকে গোল করে পিএসজির জয় নিশ্চিত করেন কিলিয়ান এমবাপ্পে।

লিগে প্রথম আট রাউন্ডে জয়ের পর আন্তর্জাতিক বিরতিতে যাওয়ার আগে রেঁনের মাঠে ২-০ গোলে হেরেছিল তারকায় ঠাসা দলটি। এবার দলের সেরা দুই তারকা মেসি-নেইমারেকে ছাড়া অ্যাঞ্জার্সের বিপক্ষে মাঠে নামে পিএসজি। নিজেদের মাঠে দুই সুপারস্টারকে ছাড়াও যে পিএসজি সমীহ জাগানিয়া দল।

লাতিন আমেরিকার বিশ্বকাপ বাছাইয়ে ব্রাজিল ও আর্জেন্টিনার ম্যাচ থাকায় দলে ছিলেন না অনেক লাতিন তারকারা। তাদের অনুপস্থিতিতে আক্রমণভাগে নেতৃত্ব দেন এমবাপ্পে।

দারুণ এক পাল্টা আক্রমণে ৩৬ মিনিটে এগিয়ে যায় অ্যাম অ্যাঞ্জার্স। মাঝমাঠে মার্কো ভেরাত্তির পা থেকে বল কেড়ে নিয়ে ডান দিক দিয়ে আক্রমণ শানায় তারা। দারুণ এক শটে বল জালে পাঠান ফুলগিনি। ১-০ তে লিড অতিথিদের।

বিরতির আগে হেরেরা হেডে জালে বল পাঠালেও তা অফসাইড হয়। পিছিয়ে থেকেই বিরতিতে যায় পিএসজি।

বিরতির ঠিক পরই ম্যাচে ফেরে পিএসজি। ৬৮ মিনিটে কর্নার থেকে হেডে সমতা টানেন পর্তুগিজ মিডফিল্ডার পেরেইরা। ৮৭ মিনিটে পেনাল্টি পেয়ে বসে পিএসজি। সফল স্পট কিকে ব্যবধান গড়ে দেন এমবাপ্পে। লিগ ওয়ানে চার ম্যাচ পর জালের দেখা পেলেন ফরাসি তারকা।

পিএসজির ১৩ শটের মাত্র দুটি ছিল লক্ষ্যে, দুটিই গোল। আর অ্যাঞ্জার্সের সাত শটের দুটি ছিল লক্ষ্যে। ১০ ম্যাচে ৯ জয়ে ২৭ পয়েন্ট নিয়ে শীর্ষে আছে পিএসজি। আগামী ১৯ অক্টোবর চ্যাম্পিয়ন্স লিগে লাইপজিকের সঙ্গে ম্যাচের আগে এই জয় নিশ্চয়ই আত্মবিশ্বাস যোগাবে ফুটবলারদের।

এর আগে সবশেষ ম্যাচে গত ৩ অক্টোবর রেঁনের বিপক্ষে ম্যাচে মেসি-নেইমার এবং এমবাপ্পেকে নিয়েও হারে পিএসজি। এদিন ভাগ্য একদমই পাশে ছিল না পিএসজির। তাই তো দ্বিতীয়ার্ধে বল জালে জড়ালেও, সেটি বাতিল হয়ে যায় অফসাইডের কারণে। দুইবার এমন ভাগ্য বিড়ম্বনার ম্যাচে আর গোল করতে পারেনি পিএসজি। তবে বসে থাকেনি প্রতিপক্ষ। দুই অর্ধে দুই গোল করে হারিয়ে দিয়েছে তারকাবহুল পিএসজিকে।

বার্সেলোনা ছেড়ে পিএসজিতে নোঙর করার পর প্রথম দিকে গোলের দেখা না পেলেও এখনো পর্যন্ত পরাজয়ের দেখা পেতে হয়নি মেসিকে। রেনেঁর বিপক্ষে ফ্রেঞ্চ লিগ ওয়ানের ম্যাচে পিএসজির জার্সিতে প্রথম হারও দেখে ফেলেন তিনি। Rakibulhasan157 (talk) 02:01, 16 October 2021 (UTC)